《百字令 夜阅婉芳女甥遗诗，感填此阕》
清代·赵友兰

容阳娇女，擅班姬才调，移家兰渚。锦里春风随宦辙，雏凤争传好语。

粉本留香，锦囊绣句，逸调谐宫吕。轩开写韵，那堪埋玉尘土。

应是忉利仙缘，掌书月府，逐队霓裳舞。漏尽灯残翻旧稿，剩有遗音酸楚。

蝉咽凄凉，虫丝缭绕，总是伤心谱。寒宵不寐，顿添幽恨如许。

作者简介：江苏无锡人，字佩芸，一字书卿。王某妻。工词，炼字精深，调音谐畅。有《澹音阁词》。